cyanic-selkie/wikianc huggingface dataset:
Veikko Hovivuori
Hyökkääjänä pelannut Hovivuori edusti urallaan mestaruussarjassa Tampereen Ilves-Kissoja 1970–1971 ja 1973–1974. Hän pelasi myös 1. divisioonassa Vasa IFK:ssa 1972, Tampereen Ilveksessä 1975–1977, Sepsi-78:ssa 1978–1979 ja Jyväskylän Palloilijoissa 1980–1981. Kaikkiaan Hovivuori pelasi neljän kauden aikana 77 pääsarjatason ottelua, joissa hän teki 11 maalia. Lisäksi hän viimeisteli 45 maalia 1. divisioonassa.
Maajoukkueessa Hovivuori pelasi yhden maaottelun vuonna 1970.
Anton Barichievich
Anton syntyi Jugoslaviassa (nyk. Kroatian alueella) Siperiasta kotoisin olleille maahanmuuttajavanhemmille. Vuonna 1945 hän muutti Kanadaan, pakoon sotaa Euroopassa. Great Antonio -nimellä tunnettu jätti oli noin 190cm pitkä ja painoi liki 225 kiloa. Suuresta koostaan huolimatta laulua rakastaneella Antonilla oli kaunis, pehmeä lauluääni. Vuonna 1952 hän pääsi Guinnessin ennätystenkirjaan vetämällä 433-tonnista junaa 19,8 metriä. Anton esiintyi myös elokuvissa Taistelu tulesta (1981) ja Abominable Snowman (1996). Hän kuoli sydänkohtaukseen vuonna 2003.
Yhdistynyt reformoitu kirkko
thumb|250px|URC:n yleiskokous 2007. Kirkon tunnus kuvan vasemmassa reunassa. Yhdistynyt reformoitu kirkko (, URC) on reformoitu kirkko Isossa-Britanniassa. URCissa on noin 75 000 jäsentä ja 1 600 seurakuntaa. URC on kolminaisuusoppiin uskova kirkko, jonka teologiset juuret ovat kalvinismissa, ja jonka historialliset ja organisaattoriset juuret ovat presbyteerikirkkossa. URC on mukana monissa ekumeenisissa järjestöissä.
Jesús García Burillo
pienoiskuva Jesús García Burillo (s. 28. toukokuuta 1942 Alfamén) on espanjalainen roomalaiskatolinen piispa. Hänet vihittiin papiksi Valladolidin arkkihiippakuntaan 25. heinäkuuta 1971 ja inkardinoitiin Madridin arkkihiippakuntaan vuonna 1975. Hänet nimitettiin Orihuela-Alicanten hiippakunnan vihkipiispaksi sekä Bastin titulaaripiispaksi 19. kesäkuuta 1998, ja piispaksi vihkiminen seurasi 19. syyskuuta. Pääkonsekraattorina toimi Victorio Oliver Domingo, jota avustivat Antonio María Rouco Varela ja Agustín García-Gasco y Vicente.
García Burillo sai 9. tammikuuta 2003 nimityksen Ávilan piispaksi, jonka virkaan hänet asetettiin 23. helmikuuta. Hän toimii lisäksi Ávilan katolisen yliopiston johdossa.
Valo
right|300px|thumb|Valoa ja [[varjoja.]] Valo on ihmissilmälle näkyvää sähkömagneettista säteilyä. Valo on aallonpituudeltaan 400–780 nanometriä (nm).
Valolla on kaksijakoinen luonne. Se on samanaikaisesti sekä värähtelevää aaltoliikettä että hiukkasia, valon kvantteja eli fotoneja, jotka ovat pieniä ja massattomia energiapaketteja.
Nopeus
Valonnopeus on fysikaalinen vakio. Valo etenee tyhjiössä noin 300 000 kilometrin sekuntinopeudella.
Väri
thumb|Näkyvän valon spektrin likimääräinen esitys (näyttötekniikan rajoittamana). Ihmisen näköaisti hahmottaa valon eri aallonpituudet väreinä. Värien aallonpituusalueet ovat suunnilleen:
Valkoinen väri syntyy kaikkien aallonpituuden yhteisvaikutuksesta, ja musta väri valon puutteesta.
Läpinäkyvyys ja taittuminen
thumb|Valo taittuu (nuoliviiva) eri tiheyksisten aineiden rajapinnassa. Läpinäkyvä aine, kuten vesi, ilma ja lasi, päästää valon lävitseen. Jos valo muuttaa tällaisen aineen rajapinnassa kulkusuuntaansa, se taittuu. Aineen taittokykyä kuvataan optisella tiheydellä. Esimerkiksi veden äärellä seisova ihminen näkee veden alla olevat esineet valon taittumisen vuoksi hiukan eri suunnassa kuin missä ne todellisuudessa ovat.
Heijastuminen
thumb|Maisema heijastuu järven pinnasta. Valo voi heijastua aineen pinnasta. Valo heijastuu samassa kulmassa kuin se tulee pinnalle. Joskus kappaleesta heijastuvien fotonien vuosta poistuu osa aallonpituuksista. Pinnoista heijastuva valo tekee mahdolliseksi havaita ne näköaistilla.
Diffraktio
Valo taipuu eli muuttaa suuntaansa kulkiessaan kapean raon läpi. Tätä kutsutaan diffraktioksi.
Interferenssi
Interferenssillä tarkoitetaan valoaaltojen summautumista niiden kohdatessa. Interferenssi voi synnyttää rakenteellisia värejä esimerkiksi eläinten höyhenten mikrorakenteissa. Myös hologrammikuvat syntyvät interferenssin ansiosta.
Absorboituminen
Fotoni voi absorboitua atomien elektroniverhoon. Kun elektroni on nielaissut fotonin, se saa lisäenergiaa ja hypähtää ylemmälle energiatasolle.
Hehkuvalo
Kaikki kappaleet lähettävät sähkömagneettista säteilyä sitä enemmän, mitä korkeampi niiden lämpötila on. Jos kappale on "hehkuvan kuuma", toisin sanoen lämpötila ylittää noin 500 °C, merkittävä osa sen lähettämästä säteilystä on näkyvän valon aallonpituudella. Jos lämpötila ylittää tämän rajan vain niukasti, siitä lähtee vain pitkäaaltoisinta näkyvää, siis punaista valoa, joten tällöin kappale on punahehkuinen. Mutta jos lämpötila on vielä korkeampi, siitä lähtee jo kaikkia näkyvän valon aallonpituuksia (värejä), joten kappale loistaa valkohehkuisena.
Hehkuvalon lähteitä ovat esimerkiksi Aurinko ja muut tähdet, tulenliekit sekä hehkulamput. Ennen sähkölampun keksimistä ihmiskunnan tärkeimpiä keinovalon lähteitä olivat palavista aineista syntyvät liekit esimerkiksi öljy- ja kaasulampuissa sekä kynttilöissä,
Muita valonlähteitä
Muita tapoja tuottaa näkyvää valoa ovat muun muassa ydinreaktorissa hohtava Tšerenkovin säteily, bioluminesenssi ja muu kemiluminesenssi. Jotkin kiteiset aineet kuten sokeri lähettävät sähkömagneettista säteilyä, kun niiden kiderakennetta rasitetaan tai särjetään; joidenkin kohdalla säteily osuu näkyvän valon alueelle. Tätä ilmiötä sanotaan triboluminesenssiksi. Valoa syntyy myös sähkövirran vaikutuksesta tietyistä materiaaleista valmistetuissa diodeissa eli LEDeissä.
Auringon valon saapuminen Maahan
Auringonvalo on osallisena monissa elämään liittyvissä prosesseissa. Kun fotoni on syntynyt Auringon sisuksissa, poukkoiltuaan siellä keskimäärin satatuhatta vuotta se syöksyy Auringosta ulos. Saapuessaan Maan ilmakehän yläosiin kahdeksan minuutin kuluttua fotoni alkaa jälleen muutella suuntaansa ennen saapumistaan maan pinnalle.
Kasvit
thumb|upright|Vihreät kasvit käyttävät auringonvaloa energianlähteenään. Vihreiden kasvien yhteyttäminen eli fotosynteesi käyttää auringonvaloa energianlähteenä, kun hiilidioksidista ja vedestä tuotetaan glukoosia, josta kasvi edelleen valmistaa muita orgaanisia yhdisteitä. Yhteyttämisen sivutuotteena syntyy happea, joka puolestaan on välttämätöntä useimmille elämänmuodoille.
Jotkut kasvilajit kehittävät kukkanuppuja vasta, kun joko valoisa tai pimeä aika on tarpeeksi pitkä.
Eläimet ja ihminen
Kehittyneempien eläinten silmissä on soluja, jotka aistivat näkyvän valon aallonpituuksia. Näköaistin avulla eläin tulkitsee valon kantamaa informaatiota ja rakentaa visuaalisen havainnon kehon ympäristöstä. Myös joillakin alkeellisemmilla eläimillä, kuten merijäniksillä, on valolle herkkiä soluja. Muuttolinnut ajoittavat matkansa päivän valoisan ajan pituuden muutosten mukaan.
Ympäristön valo antaa elimistön sisäiselle keskuskellolle aikamerkin toimintojen ajoittamiseksi unen ja valveen aikana. Valo vaikuttaa solunjakautumiseen, aineenvaihduntaan, hormonien eritykseen, hermosolujen välittäjäaineisiin, kasvutekijöihin, uneen ja mielialaan. Valo esimerkiksi estää ”yöhormoni” melatoniinin synteesiä ja vapauttaa kortikoliberiiniä.
Työikäiset eurooppalaiset viettävät keskimäärin 85 prosenttia ajastaan sisätiloissa. Erittäin valoisissakin huoneissa on keskimäärin vain 5 prosenttia ikkunan ulkopuolelle lankeavasta valosta. Ihmiset pitävät tutkimusten mukaan päivänvalosta ja sisätiloihinkin kantautuva päivänvalo on tärkeää esimerkiksi kellonajan hahmottamisen kannalta. On myös havaittu, että keinovaloa tarvitaan enemmän, jotta sen koettaisiin valaisevan yhtä tyydyttävästi kuin päivänvalo. Päivänvalon on havaittu lisäävän lukunopeutta ja -tarkkuutta ja keinovalossa työskentely koetaan lisäksi stressaavammaksi ja väsyttävämmäksi päivävaloon verrattuna. Rakennuksen ympäristössä sijaitsevien rakennukset vaikutus sisätilojen valaistukseen on huomattava etenkin pohjoisilla leveysasteilla, jossa matalatkin rakennelmat voivat varjostaa voimakkaasti etenkin talvella ja syksyllä saattaen estää riittävän päivänvalon saannin. Esimerkiksi Viron ja Ruotsin lainsäädäntö edellyttävät tämän vuoksi, että asuinrakennusten sisätiloihin on kohdistuttava myös suoraa auringonpaistetta. Valonesteen yläpinta ei saisi olla yli 20:n asteen kulmassa ikkunaan nähden Suomen leveysasteilla. Esteen pinnan vaalealla värillä ja ikkuna-alan lisäyksellä voidaan kuitenkin kompensoida valonesteiden vaikutusta. Parvekkeiden ja parvekelasitusten on havaittu vähentävän sisään saapuvan luonnonvalon määrää keskimäärin puoleen. Myös energiansäästölasit vähentävät päivänvalon määrää. Eurooppalaisen päivänvalostandardin mukaan pohjoisilla leveysasteilla sijaitsevissa oleskelutiloissa pitäisi olla vähintään noin 4,5 prosentin päivänvalosuhde, jotta saavutettaisiin 200 luksin minimivalaistus suurimman osan päivästä. Ihanteellinen päivänvalon määrä olisi 300–3 000 luksia.
Päivänvalo jaetaan pilvisen sään hajavaloon (taivaanvalo) ja suoraan auringonvaloon. Taivaan hajavalo on Suomessa pääasiallinen päivänvalon lähde. Pilvisen taivaan hajavalo saapuu kaikista ilmansuunnista, mutta enisten etelästä ja vähiten pohjoisesta. Kaikkein eniten valoa lankeaa suoraan ylhäältä, minkä vuoksi ikkunasta avautuva taivas tarjoaa eniten hajavaloa. Täysin pilvisenä päivänä maanpintaan saapuu vain 25–30 prosenttia selkeän päivän valosta. Suora auringonvalo on Suomessa yleensä voimakkaimmillaan noin 70 000 luksia, mutta Etelä-Suomessa voidaan saavuttaa jopa 85 000–90 000 luksin valaistusvoimakkuus. Taivaan hajavalo on korkeintaan 10 000–20 000 luksia. Pilvisenä talvipäivänä päivänvalon valaistusvoimakkuus saattaa olla vain pari tuhatta luksia. pilviset päivät ovat Suomessa aurinkoisia yleisempiä kaikkina vuodenaikoina.
Valolla on vaikutuksia ihmisen fysiologiaan, mieleen ja käytökseen. Nämä vaikutukset riippuvat valon spektristä, intensiteetistä, kestosta ja ajoituksesta ja välittyvät silmässä olevan valoon reagoivan fotoreseptiivisten solujen kautta. Fotoreseptiiviset solut vaikuttavat moniin biologisiin prosesseihin, joista vuorokausirytmin tahdistuminen tunnetaan parhaiten. Terveydelle on edullista, että ihminen altistuu etenkin aamulla ja päivällä runsaammalle silmänkorkeudella olevalle valolle kuin illalla ja että päivänvalo sisältää valospektrin muutoksia.
Monet tutkimukset osoittavat, että päivänvalolla ja sen oikealla rytmityksellä on sekä unenlaatua parantavaa että esimerkiksi masennus- ja leikkauspotilaiden paranemista edistäviä vaikutuksia.Tutkimuksissa on havaittu, että päivänvalolle runsaasti altistuvat kokevat muita vähemmän terveyshaittoja. Etenkin liikunnan ja kirkkaan valon yhdistelmä parantaa mielialaa ja terveyttä. Dementiapotilaiden säännöllinen mahdollisuus oleskella kolmen metrin päässä ikkunasta auttaa ylläpitämään säännöllistä vuorokausirytmiä.
Käyttö
Yleisiä keinotekoisia valonlähteitä ovat olleet ihmiskunnan historiassa esimerkiksi nuotio, soihtu, päre, kynttilä, öljylamppu, kaasulamppu, hehkulamppu ja ledi. Valon taittumista hyödynnetään linsseissä ja prismoissa, joita on esimerkiksi silmälaseissa, suurennuslaseissa, kiikareissa, kameroissa ja ledeissä. Peileissä hyödynnetään valon heijastumista. Kameroiden valokennojen avulla saadaan tallennettua kuvia. Spektrien avulla voidaan selvittää aineiden koostumusta. Valokaapelin sisällä voidaan informaatiota välittää lähes valon nopeudella. Laseria voidaan käyttää moneen tarkoitukseen.
Tutkimus
thumb|Linssin [[väriaberraatio rajoittaa optisten laitteiden tarkkuutta.]] Valon käyttäytymistä ja ominaisuuksia sekä valon ja aineen vuorovaikutusta tutkiva fysiikan osa-alue on optiikka. Sen osa-alueista geometrinen optiikka (sädeoptiikka) tutkii ja selittää valonsäteiden kulkua väliaineissa sekä niiden taittumista ja heijastumista. Sen sovelluksia ovat esimerkiksi prismat, linssit ja peilit sekä niitä yhdistelemällä tehdyt monimutkaisemmat optiset laitteet kuten mikroskoopit ja kaukoputket.
Fysikaalinen optiikka (aalto-optiikka) puolestaan tarkastelee valoa aaltokenttänä ja valon luonnetta, ominaisuuksia ja siihen liittyviä ilmiöitä, esimerkiksi valon intensiteettiä, sirontaa ja diffraktiota. Fysikaalisessa kemiassa paljon käytetyllä tutkimusmenetelmällä, staattisella valonsirontamenetelmällä voidaan esimerkiksi selvittää makromolekyylien tai kolloidien hitaussäde Rg ja molekyylimassa M. Myös hiukkasen muoto voidaan saada selville. Dynaamisella valonsirontamenetelmällä voidaan sitä vastoin selvittää makromolekyylien diffuusiokertoimet ja sitä kautta niiden kokojakauma ja hydrodynaaminen säde Rh.
Valon luonteen teorioiden historia
Alankomaalainen fyysikko Christiaan Huygens sen sijaan väitti jo vuonna 1678 valon olevan aaltoliikettä, joka etenee aaltoina ja tarvitsee väliaineen edetäkseen. Newtonin ja Huygensin ajatukset olivat selvästi ristiriidassa, mutta yli sadan vuoden ajan kummallakin teorialla oli tutkijoiden keskuudessa kannattajia. Vasta Youngin kaksoisrakokoe vuonna 1801 osoitti vakuuttavasti valon käyttäytyvän aallon tavoin. Vähän myöhemmin Etienne Louis Malus (1775–1812) havaitsi ilmiöitä, jotka johtuivat valon polarisoituvuudesta. Augustin Jean Fresnel (1788–1827) päätteli tästä valon olevan poikittaista aaltoliikettä. Sitä vastoin esimerkiksi ääni on pitkittäistä aaltoliikettä. James Clerk Maxwell esitti 1860-luvulla että valoaallot ovat sähkömagneettista aaltoliikettä. Hän totesi, että valon käyttäytymistä voidaan kuvata yhtälöillä, jotka sittemmin nimettiin hänen mukaansa. Nämä löydöt vahvistivat aaltoteorian voittokulkua.
Valon ja muun sähkömagneettisen aaltoliikkeen oletettiin etenevän erityisessä väliaineessa, jota nimitettiin eetteriksi. Michelsonin–Morleyn koe 1887 osoitti kuitenkin, ettei Maan liikettä eetteriin nähden pystytty havaitsemaan. Vuonna 1905 Albert Einsteinin suhteellisuusteoria selitti valon kulun ilman eetteriä, mikä johti eetteriteorian nopeaan ja lopulliseen hylkäämiseen.
Vuonna 1900 mustan kappaleen säteilyä koskevassa tutkimuksessaan Max Planck havaitsi kuitenkin, että valoaallot muodostuvat energiapaketeista. Näitä energiakvantteja alettiin kutsua fotoneiksi. Albert Einstein taas selitti valosähköisen ilmiön vuonna 1905 Planckin kaavojen avulla. Einsteinin ja Planckin tutkimuksen johtivat kvanttimekaniikan kehittymiseen ja teoriaan, jonka mukaan valolla on sekä hiukkas- että aaltoluonne.
Kulttuurissa
thumb|"Ja valkeus tuli" [[Gustave Dorén Raamatun kuvitusta]]
Myyteissä ja uskonnossa
Ensimmäiset valon selitykset olivat myyttisiä. Kaikentyyppisissä luomiskertomuksissa kuvataan, kuinka jo luomistyön ensimmäisissä vaiheissa maailmaan tuli valo, joka syrjäytti pimeyden. Kun valo oli kerran näin annettu maailmaan, se oli täydellinen, eikä sitä koskaan otettu pois. Valo kuvattiin lahjana, joka oli tullut suoraan Jumalasta tai Jumalalta. Raamatun luomiskertomuksessa Jumala luo valon pimeään maailmaan sanoilla ”Tulkoon valkeus”. Egyptiläisessä mytologiassa valo saatiin auringonjumala Ra’lta. Joissakin luomiskertomuksissa valon alkuperälle ei kuitenkaan anneta selitystä, vaan valo on vain aina ollut. Valoa palvottiin, ja valoon yhdistettiin kaikki hyvä siinä kun pimeyteen yhdistettiin paha.
Valolla on uskonnoissa tärkeä asema niin konkreettisesti kuin vertauskuvallisestikin. Jumalat ja ihmisen sielu on usein käsitetty valona. Temppeleissä on ylläpidetty ikuista valoa, mandealaiset palvoivat Valon Kuningasta, mithralaiset pyrkivät taivaaseen hengittämällä valoa, Buddha syntyi viiden valon alla, ja buddhalaiset tavoittelevat ”valaistumista”. Kristittyjen vapahtaja Jeesus on Uuden testamentin mukaan ”maailman valo”, ja apostoli Paavali kääntyi kristinuskoon kohdattuaan kirkkaan taivaallisen valon.
Taiteessa
Valon fotorealistisesta kuvauksesta tuli länsimaisen maalaustaiteen tärkein osatekijä 1400-luvun renessanssista alkaen. Tuolloin eurooppalaiset taiteilijat, kuten Leonardo da Vinci, alkoivat tutkia valon lankeamista ja kehittää tekniikoita, joilla valoa saattoi kuvata. Hollantilaiset taidemaalarit, kuten Van Eyck, alkoivat 1430-luvulla ilmeisesti hyödyntää camera obscuraa, jonka pieni reikä keräsi valonsäteistä kuvan kankaalle. 1600-luvun taiteilijoista valaistuksen mestarina pidetään etenkin Rembrandtia.
Valokuvan keksimisessä ratkaiseva vuosi oli 1839, jolloin ranskalainen Louis Daguerre keksi tavan kiinnittää valonsäteet levylle kemikaalien avulla. Vuosisadan puolivälissä maalaustaiteessa sai alkunsa impressionismi, jossa oli kyse valon antaman subjektiivisen vaikutelman kuvaamisesta.
Valotaide on kuvataidetta, jossa valo on keskeisenä elementtinä.
Valon yksiköitä
Fysikaalisesti luonnollisin valon määrän mitta on valon intensiteetti, toisin sanoen teho pinta-alayksikköä kohti. Sen yksikkö SI-järjestelmässä on watti neliömetriä kohti (1 W/m2).
Ihminen ei kuitenkaan aisti fysikaalisesti yhtä voimakkaita, mutta eri taajuisia (erivärisiä) valoja yhtä voimakkaina. Sen vuoksi käytännön tarkoituksiin käytetään myös fotometrisia yksiköitä, jotka on määritelty siten, että ne vastaavat ihmisen näköaistimuksen voimakkuutta eri aallonpituuksilla.
SI-järjestelmässä fotometrisena perussuureena on valovoima, jonka yksikkö on kandela (1 cd). Yksi kandela on sellaisen valonlähteen valovoima, joka lähettää tiettyyn suuntaan monokromaattista taajuudeltaan 540 · 1012 hertsin valosäteilyä 1/683 watin säteilyteholla steradiaania kohden. Yksikön nimi kandela johtuu latinan kynttilää tarkoittavasta sanasta, ja yksi kandela vastaakin suurin piirtein tavallisen kynttilän kirkkautta.
Kandelan avulla on määritelty myös valovirran yksikkö luumen (1 lm = 1 cd · sr) sekä valaistusvoimakkuuden yksikkö luksi (1 lx = 1 lm/m2). Missä ei ole muista lähteistä tulevaa valoa, siellä yhden kandelan vahvuinen valonlähde saa metrin etäisyydelle aikaan yhden luksin valaistuksen.
Kaarlo O. Iivonen
Varhaiset vuodet ja sisällissodan aika
Viipurissa syntynyt Iivonen oli työskennellyt seitsemän vuoden ajan toimittajana Pohjois-Amerikassa, kunnes hän palasi Suomeen ja aloitti maaliskuussa 1917 sosialidemokraattien agitaattorina Oulun läänin pohjoisessa vaalipiirissä. Iivonen kiersi puhumassa erityisesti metsätyömiesten parissa, joiden keskuudessa aatteelle oli runsaasti kannatuspohjaa jo valmiina. Syksyllä 1917 hän oli organisoimassa Sallan Kuolajärven sosialidemokraattista kunnallisjärjestöä työväen järjestyskaartiksi oli myöhemmin marraskuussa perustamassa Kemijärven järjestyskaartia.
Vuoden 1918 sisällissodan aikana Iivonen toimi aluksi Tampereella vallankumousoikeuden tutkijakomission puheenjohtajana ja oli myöhemmin helmikuun lopussa muodostamassa punakaartin pohjoisesta retkikuntaa. Hän kuului sen päällystöön, mutta kieltäytyi asettumasta ehdolle johtotehtävistä järjestettyyn vaaliin. Myöhemmin joko Kansanvaltuuskunta tai punakaartin yleisesikunta kuitenkin nimesi Iivosen Muurmannin radan komissaariksi, mikä käytännössä tarkoitti pohjoisen rintaman päällikön tehtäviä.
Muurmannin legioona
Sisällissodan päättymisen jälkeen kesällä 1918 Iivonen liittyi Vienan Karjalassa brittien alaisuudessa toimineeseen Muurmannin legioonaan. Huhtikuun alussa 1919 Iivonen oli yhdessä Verner Lehtimäen ja Iivo Ahavan kanssa suunnittelemassa kapinaa, jonka tarkoituksena oli marssia rintamalinjojen yli bolševikkien puolelle. Hankkeen paljastuttua miehet pidätettiin, mutta Iivonen ja Lehtimäki pääsivät neuvottelujen jälkeen siirtymään toiselle puolelle. Ahava sen sijaan surmattiin epäselvissä olosuhteissa.
Myöhemmin 1920-luvulla Iivonen toimi Lapissa ammattiyhdistystoimitsijana.
Possai
Possai on kylä ja maalaiskunta Leningradin alueen Tusinan piirissä Venäjällä. Se sijaitsee lähellä Pavlovskia noin 25 kilometriä Tusinan kaupungista luoteeseen. Kylässä on noin 3 000 ja kunnassa 3 600 asukasta.
Possain kunta rajoittuu idässä Telmanan, etelässä Vornasuon ja lännessä Susaninan kuntiin sekä luoteessa ja pohjoisessa Pietarin kaupungin Puškinin piiriin. Keskuskylän lisäksi kuntaan kuuluvat Leppälän (ven. Глинка, Glinka), Anolan (Аннолово, Annolovo) ja Latukan (Ладога, Ladoga) kylät. Kunnan läpi kulkee Moskovan ja Pietarin välisen M10-valtatien ja A120-kehätien välinen maantie. Possaista on maantieyhteys myös Pavlovskiin. Seudulla virtaa Inkereenjoki.
Possai eli Fjodorovski posad (Фёдоровский посад) on perustettu 1700-luvun alussa. Inkerinsuomalaisesta ympäristöstä poiketen sen asukkaat olivat venäläisiä. Seudun Inkereen luterilaiseen seurakuntaan kuuluneista inkeriläiskylistä valtaosa tuhoutui toisen maailmansodan aikana. Kylässä toiminut maatalousyritys Fjodorovskoje teki konkurssin vuonna 2003.
Nykyään Possai koostuu puusta ja tiilestä rakennetuista omakotitaloista sekä kaksi- ja viisikerroksisista kerrostaloista. Kylässä toimii muun muassa saha, ikkunatehdas ja maatalousyritys. Palveluihin kuuluu lastentarha, koulu, kulttuuritalo ja poliklinikka.
Josep Pla
Josep Pla (1897-1981) oli espanjalainen kirjailija ja journalisti. Hän oli tuottelias, koottuihin teoksiin kuuluu yli 45 osaa ja tuhansia sivuja. Muiden katalonialaisten kirjailijoiden tapaan hän vaikutti osana ranskalaisia kirjallisuuspiirejä, ja Stendhal ja Proust kuuluivat hänen kirjallisiin esikuviinsa, kun taas ideologisiksi esikuviksi voidaan nimetä Leopardi, Voltaire ja Montaigne. Pla valitsi kirjallisen uran jo nuorena. Hän toimi kirjeenvaihtajana Ranskassa, Italiassa, Englannissa, Saksassa ja Venäjällä, ja uutisten ohella kirjoitti sieltä poliittisia ja kulttuuria koskevia kirjoituksia. Plan kirjoituksiin on suhtaudutu ristiriitaisesti, sillä hänellä on oletettu olleen yhteyksiä fasisteihin Espanjan sisällissodassa. Siksi hän ei saanut hänelle ehdotettuja kirjallisuuspalkintoja.
Haydar Reis Nigari
Haydar Reis Nigari (1494 Istanbul, Osmanien valtakunta – 1572 Osmanien valtakunta) oli turkkilainen miniatyyrimaalari, meriupseeri ja runoilija. pienoiskuva|Haydar Reisin maalaus "Selim II:n muotokuva", kultaväri ja [[guassi, n. 1570.]] Hänen isoisänsä Abdülkadir Efendi oli aikanaan kuuluisa shakinpelaaja, jonka Selim I kutsui vieraakseen Istanbuliin. Abdülkadir perheineen asettui asumaan Galataan, jossa myös Haydar syntyi 1494. Hän oli taiteen ja kulttuurin ympäröimä jo lapsena. Haydarin suku oli kulttuurisukua, jossa taiteita tuettiin ja lisäksi Galatassa asui lukemattomia kalligrafeja, miniatyristeja, muusikoita, runoilijoita, varjo- ja nukketeatterin tekijöitä ja kirjanoppineita. Haydar itsekin osoitti suurta kiinnostusta taiteisiin sekä lahjakkuutta piirtämisessä jo lapsesta lähtien. Hän sai kutsumanimen Nigari, joka tarkoittaa muotokuvantekijää. Nigari jäi hänelle taiteilijanimeksi. Nuorena aikuisena Haydar kiinnostui myös merestä ja laivoista, ja pestautui matruusiksi osmanilaivastoon. Laivastourallaan hän kohosi kapteeniksi, jonka osoittaa hänen nimeensä liitetty merikapteenin arvonimi Reis.
Haydar on yksi kuuluisimmista ja taitavimpina pidetyistä Osmanien valtakunnan ajan maalareista. Hän teki luonteikkaita ja värikkäitä muotokuvia muun muassa Suleiman Suuresta ja hänen pojastaan Selim II:sta sekä muista aikansa vaikutusvaltaisista henkilöistä kuten keisari Kaarle V:stä ja Hayreddin Barbarossasta. Työskentelynsä ansiosta Haydar onnistui elvyttämään edeltävän vuosisadan loppupuolella hiipuneen kiinnostuksen muotokuvamaalaamiseen Osmanien valtakunnassa.
Team Surprise
Team Surprise on ruotsalainen seniorimuodostelmaluistelujoukkue, joka perustettiin vuonna 1985. Joukkueen valmentajana toimii Andrea Dohany. Joukkue on voittanut maailmanmestaruuden kuudesti, vuosina 2000, 2001, 2003, 2005, 2007 ja 2012 ja sijoittunut mitaleille joka vuosi lukuun ottamatta vuosia 2010, 2011 ja 2013.
Rhodes State Office Tower
thumb|Rhodes State Office Tower Rhodes State Office Tower on 192 metriä korkea Columbuksessa Ohiossa Yhdysvalloissa sijaitseva pilvenpiirtäjä ja Columbuksen korkein rakennus, joka valmistui vuonna 1974. Se on nimetty Ohion pitkäaikaisimman kuvernöörin Jim Rhodeksen mukaan ja siellä on osavaltion toimistotiloja.
39.96265°N, -82.99938°W
Clarksville
Clarksville on kaupunki Tennesseen osavaltiossa Yhdysvalloissa. Se on asukasmäärältään osavaltion viidenneksi suurin kaupunki Memphisin, Nashvillen, Knoxvillen ja Chattanoogan jälkeen. Kaupungin asukasluku vuoden 2010 väestönlaskennassa oli 132 957 ja vuoden 2014 arvioitu väkiluku oli 135 990.
Chiara Siracusa
Chiara osallistui ensimmäisen kerran Euroviisuihin Birminghamissa 1998 kappaleella The One That I Love sijoittuen kolmanneksi 165 pisteellä. Toisen kerran hän osallistui kilpailuun Kiovassa 2005 kappaleella Angel, sijoittuen toiseksi 192 pisteellä.
Chiara osallistui kolmanteen Eurovision laulukilpailuunsa Moskovassa toukokuussa 2009 kappaleella What If We. Kilpailun finaalissa hän oli 22. 31 pisteellä.
Roberto Lippi
Roberto Lippi (17. lokakuuta 1926 Rooma – 31. lokakuuta 2011 Anzio) oli italialainen Formula 1 -kuljettaja. Hän osallistui kolmeen Formula 1 -osakilpailuun kausina –. Hän keskeytti kerran ja karsiutui kahdesti, eikä saavuttanut pisteitä. Hän ajoi De Tomaso -tallissa.
Jackie Lewis
pienoiskuva|Jackie Lewis vuonna 1961. Jackie Lewis (s. 1. marraskuuta 1936 Stroud, Gloucestershire) on entinen brittiläinen Formula 1 -kuljettaja. Hän osallistui kymmeneen Formula 1 -osakilpailuun kausilla 1961–1962. Hän saavutti yhteensä kolme MM-pistettä ajamalla neljänneksi Italian GP:ssä 1961. Lewis ryhtyi lammasfarmariksi F1-uransa jälkeen.
Ian McShane
Ura
McShane teki ensimmäisen elokuvaroolinsa vuonna 1962 saatuaan yhden päärooleista elokuvassa The Wild and the Willing. 1980-luvulla hän hankki televisio-oikeudet Jonathan Gashin Lovejoy-kirjoihin ja näytteli itse pääroolin. Lovejoyta esitettiin kuuden tuotantokauden ajan vuosina 1986–1994. Hän esiintyi myös muutamissa Magnumin, Miami Vicen ja Dallasin jaksoissa. Vuosina 2004–2006 hän esitti Al Swearengenia HBO:n sarjassa Deadwood. Tästä roolista hän voitti Golden Globen ja oli ehdolla myös Emmyn ja SAG-palkinnon saajaksi. Hän on myös ollut vuonna 2011 Pirates of the Caribbean: Vierailla vesillä  -elokuvassa esittämässä Mustapartaa. Vuonna 2012 hän näytteli Lumikki ja metsästäjä -elokuvassa yhtä kääpiöistä.
McShane on toiminut myös ääninäyttelijänä. Hän toimi Ragnar Sturlussonin äänenä Kultaisessa kompassissa (2006) sekä Tai Lungin äänenä Kung Fu Pandassa (2008), josta hän oli ehdolla Annie-palkinnon saajaksi.
Uuno F. Inkinen
Uuno Ferdinand Inkinen (21. kesäkuuta 1913 Jääski – 22. joulukuuta 2003 ) oli suomalainen maalari, somistaja ja mainostoimiston graafikko. Hän voitti 1940-luvun lopulla ehdotuksellaan Työväen taidekerhon järjestämän Suomen sisällissodan punavankien muistomerkkikilpailun. Inkisen ehdotuksen perusteella tehtiin 1949 paljastettu punagraniittinen Santahaminan punaisten teloitettujen ja vankileirillä kuolleiden hautamuistomerkki ja kesäkuussa 1951 paljastettu Tammisaaren punavankien muistomerkki.
Inkinen palveli sotien aikana aseettomana lääkintämiehenä. Hänen jatkosodan aikana pitämänsä sotapäiväkirja on julkaistu kirjana. Inkisestä on tehty myös vuonna 2003 Anu Kuivalaisen ohjaama lyhyt henkilödokumentti Taatan paha uni jossa hän kertoo sotakokemuksistaan.
Amanecer
Amanecer on Edurnen kappale, jolla hän edusti Espanjaa vuoden 2015 Eurovision laulukilpailussa Wienissä. Kappaleen ovat säveltäneet Tony Sánchez-Ohlsson, Peter Boström ja Thomas G:son, ja sen on sanoittanut Sánchez-Ohlsson. Kappale lauletaan espanjan kielellä.
Kappale pääsi suoraan finaaliin, sillä Espanja on yksi kilpailun suurista rahoittajamaista. Finaalissa Edurne esiintyi numerolla 21. Kappale sai 15 pistettä ja jäi sijalle 21.
Bulle
Bulle tarkoittaa muun muassa seuraavaa:
Lumilautailu nuorten talviolympialaisissa 2016
Lumilautailu nuorten talviolympialaisissa 2016 sisältää yhteensä seitsemän kilpailutapahtumaa: kolme lajia pojille, kolme lajia tytöille sekä sekakilpailun. Lumilautailuun osallistuu yhteensä 78 urheilijaa 30:sta maasta.
Osallistujat
Osallistujamäärät määräytyivät vuoden 2015 nuorten maailmanmestaruuskilpailuiden mukaan. Jokainen maa sai lähettää yhden osallistujan jokaiseen tapahtumaan. Kiintöpaikkoja oli 80, mutta vain 78 täytettiin.
Keskiviikko
Keskiviikko (lyhenne ke tai kesk. ) on tiistain ja torstain väliin jäävä viikonpäivä. Se on SFS-EN 28601 -standardin mukaan viikon kolmas viikonpäivä. Keskiviikon suomenkielinen nimi samoin kuin saksankielinen nimi Mittwoch johtuu siitä, että se on keskellä vanhaa, sunnuntaista alkavaa viikkoa. Nykyisin kalenteriviikko alkaa monissa maissa maanantaista, joten keskiviikko ei kaikissa maissa ole enää viikon päivistä keskimmäinen, mutta se on nykyisin monissa maissa käytettävän viisipäiväisen työviikon keskimmäinen päivä ja siten sen suomen- ja saksankielinen nimi on edelleen kuvaava.
Keskiviikko muissa kielissä
Kreikkalaiset käyttivät omien jumaliensa nimiä viikonpäivissä (keskiviikko, hemera Hermu eli Hermeen päivä) ja roomalaiset omiensa (keskiviikko, dies Mercurii eli Mercuriuksen päivä). Ranskaksi keskiviikko onkin mercredi. Myös japaniksi keskiviikko on planeetta Merkuriuksen (水星, suisei) päivä, 水曜日 (suiyōbi). Germaanisissa kielissä päivät nimettiin uudelleen germaanisten jumalien mukaan, keskiviikko yhdistettiin Odin-jumalaan (onsdag) ja sen germaaniseen ”Wotan” muotoon (Wednesday), joskin nykysaksassa keskiviikko on nimetty samoin kuin suomessa, Mittwoch.
Eurooppalaisista kielistä portugali hylkäsi täysin pakanalliset nimet ja siirtyi numeroituihin viikonpäiviin, siispä keskiviikko on quarta-feira. Numeroidut päivät ovat käytössä myös muun muassa seemiläisissä kielissä, kiinassa ja vietnamissa, keskiviikko on näissä kielissä joko kolmas tai neljäs päivä. Samaa periaatetta noudatetaan viron kielessä: keskiviikko on kolmapäev (vaihtoehtoinen nimi kesknädal eli keskiviikko). Myös venäjässä keskiviikko on keskellä, среда.
Sanontoja
Keskellä viikkoa keskiviikko. Keskiviikko, päivistä keskeisin, keskellä viikkoa. Keskiviikko, pikkulauantai.
Międzychódin piirikunta
Międzychódin piirikunta on yksi Ison-Puolan voivodikunnan piirikunnista. Piirikunnan arvioitu väkiluku oli vuoden 2019 lopussa 36 751. Siihen kuuluvat neljä kuntaa ovat Chrzypsko Wielkie, Kwilcz, Międzychód ja Sieraków. vasen|pienoiskuva|220px|Piirikunnan väestöpyramidi 2014. Vuoden 2019 lopussa Międzychódin piirikunnan asukkaista 50,3 prosenttia oli naispuolisia ja 49,7 prosenttia miespuolisia. Alle 18-vuotiaat muodostivat 19,2 prosenttia piirikunnan väestöstä, työikäiset 60,4 prosenttia ja eläkeikäiset 20,4 prosenttia väestön keski-iän ollessa 40,7 vuotta. Vuonna 2019 piirikunnassa syntyi 350 lasta. Międzychódin piirikunnan väkiluvun ennakoidaan kasvavan 33 627 asukkaaseen vuoteen 2050 mennessä.
Zhang Zuolin
Zhang tunnettiin lempinimellä Dashuai, ”suuri marsalkka”. Hänen poikansa oli niin ikään tunnettu sotaherra, Zhang Xueliang.
Elämä
Zhang pysyi tasavallan alkuvuosina uskollisena presidentti Yuan Shikaille aina tämän keisarihaaveiden epäonnistumiseen saakka ja vahvisti samalla omaa asemaansa. Yuanin kuoltua kesällä 1916 Zhang nimitettiin Fengtianin maakunnan kuvernööriksi, mistä hän vähitellen laajensi valtansa koko Mantšuriaan. Hän liittoutui Duan Qiruin kanssa ja vuonna 1918 hänet nimitettiin kolmen Mantšurian alueella sijainneen maakunnan, Fengtianin, Jilinin ja Heilongjiangin ylipäälliköksi. Tämän jälkeen hän hallitsi koko Mantšuriaa suvereenisti lähes itsenäisenä alueena kuolemaansa saakka.
Peter Appleyard
thumb|right|Peter Appleyard
Zhang Zuolin
Elämä
Zhangin oli huomioitava ulkovallat, jotka pyrkivät ulottamaan valtansa Mantšuriaan. Hän ei luottanut venäläisiin, ja nojasi sen vuoksi Japaniin. Tekemällä japanilaisille myönnytyksiä Mantšuriassa hän sai näiden hiljaisen tuen vallalleen. Hän pyrki ulottamaan valtansa myös Ulko-Mongoliaan, mutta nämä suunnitelmat romahtivat vuonna 1921, jolloin sinne pystytettiin uusi Neuvosto-Venäjän tukema hallinto.
Peter Appleyard
Peter Appleyard (26. elokuuta 1928 Cleethorpes, Englanti – 17. heinäkuuta 2013 Eden Mills, Ontario) oli brittiläissyntyinen jazzmuusikko. Hän toimi alun perin rumpalina synnyinmaassaan, mutta muutti vuonna 1949 Bermudalle ja sitten vuonna 1951 Torontoon, jossa aloitti vibrafonin soittamisen. Hän pääsi esiintymään Billy O'Connorin kanssa ja muun muassa CBC:n radiossa jazzpianisti Calvin Jacksonin kanssa. Vuonna 1957 Appleyard perusti oman kokoonpanonsa, joka toimi Torontossa, mutta kiersi laajasti Pohjois-Amerikkaa ja esiintyi Yhdysvaltain televisiossa. Vuoden ajan yhtye säesti laulaja Gloria DeHavenia.
Zhang Zuolin
Elämä
Vuodesta 1920 alkaen Zhang pyrki ulottamaan valtansa varsinaiseen Kiinaan ja ryhtyi osallistumaan aktiiviisesti maan valtataisteluihin. Ensin hän auttoi sotaherra Wu Peifua kukistamaan Pohjois-Kiinassa valtaa pitäneen Anhuin klikin. Myöhemmin Zhangista ja Wusta tuli kilpailijoita, ja he sotivat keskenään vuosina 1922 ja 1924. Huhti–toukokuussa 1922 käydyssä niin sanotussa ensimmäisessä Zhilin–Fengtianin sodassa Wu torjui Zhangin yrityksen alistaa Pohjois-Kiina valtaansa. Kaksi vuotta myöhemmässä toisessa sodassa Zhang pääsi niskan päälle Wun komentajiin kuuluneen Feng Yuxiangin siirryttyä yllättäen hänen puolelleen. Kun Wu oli taistelemassa Zhangin joukkoja vastaan, Feng kaappasi 23. lokakuuta 1924 vallan Pekingissä. Sen jälkeen Zhang ja Feng nostivat Duan Qiruin väliaikaiseksi presidentiksi ja jakoivat vallan keskenään.
Peter Appleyard
Appleyard juonsi Patti Lewisin kanssa radio-ohjelmaa Patti and Peter (1961–1962) ja Guido Basson kanssa televisio-ohjelmaa Mallets and Brass (1969). Vuosina 1977–1980 hän toimi Peter Appleyard Presents -televisioshow'n juontajana. Samanaikaisesti Appleyard oli Torontossa suosittu esiintyjä ja johtava lyömäsoittaja kaupungin teatteri- ja studio-orkestereissa. Big band -nostalgia johti All Star Swing Bandin perustamiseen vuonna 1982. Sen sovittajana toimi Rick Wilkins. Kokoonpano esiintyi Toronton seudulla, New Yorkissa ja festivaaleilla, kuten Monctonin jazzfestivaalilla vuonna 1998.
Zhang Zuolin
Elämä
Vuonna 1926 Zhang pakotti yhdessä poikansa Zhang Xueliangin kanssa Fengin lähtemään Pekingistä. Samana vuonna Zhang joutui kuitenkin vetämään suuren osan joukoistaan pois Pohjois-Kiinasta kukistaakseen erään alipäällikkönsä johtaman kaappausyrityksen Mantšuriassa. Hän sai kapinan lopulta torjuttua japanilaisten väliintulon avulla. Hän epäili Neuvostoliiton olleen kaappaushankkeen takana ja suunnitteli hyökkäävänsä Neuvostoliiton hallussa ollutta Kiinan itäistä rautatietä vastaan, mutta luopui suunnitelmasta pelätessään vastaiskua. Palautettuaan valtansa Pekingissä Zhang määräsi huhtikuussa 1927 ratsian Neuvostoliiton suurlähetystöön. Tarkastuksessa löydetyt asiakirjat johtivat Li Dazhaon ja useiden muiden Kiinan kommunistisen puolueen johtajien teloituksiin.
Peter Appleyard
Appleyard sai kansainvälistä huomiota jazzpiireissä 1970-luvulla soittamalla klarinetisti Benny Goodmanin sekstetissä, jonka kanssa hän kiersi Euroopassa ja Australiassa. Hän soitti Goodmanin kanssa muun muassa kolmessa konsertissa Carnegie Hallissa, New Yorkissa. Vuonna 1985 Appleyard perusti Goodman-tribuuttiyhtyeen Abe Mostin ja Peanuts Huckon kanssa. Hän teki yhteistyötä myös sellaisten muusikoiden kuin Mel Tormén, Dick Hymanin, Diana Krallin, Rob McConnellin, Ann Murrayn, Oscar Petersonin ja Hagood Hardyn kanssa.
Zhang Zuolin
Elämä
Kuomintangin armeijan komentajan Tšiang Kai-šekin vuonna 1927 käynnistämä niin sanottu pohjoisen sotaretki johti lopulta Zhangin kukistumiseen. Keväällä 1928 myös Feng Yuxiangin armeija ja useat muut pienemmät armeijat liittyivät Kuomintangiin. Kärsittyään tappion toisensa jälkeen Zhang määräsi joukkonsa peräytymään Pekingistä ja jättämään pääkaupungin Kuomintangin vallattavaksi. Zhangia tähän asti tukenut imperialistinen Japani ei halunnut kansallismielisen Kuomintangin pääsevän ulottamaan valtaansa Mantšuriaan. Zhang lähti Pekingistä 3. kesäkuuta 1928, mutta seuraavana päivänä japanilaisten salaliittolaisten asettama pommi räjäytti häntä kuljettaneen junan lähellä Mukdenia. Zhang haavoittui ja kuoli vammoihinsa vielä samana päivänä. Oman hallituksensa tietämättä toimineet japanilaiset upseerit olivat toivoneet Zhangin kuoleman johtavan siihen, että Japani miehittäisi Mantšurian.
Peter Appleyard
Jack Batten vertasi 2. lokakuuta 1975 Toronto Globe and Mail -julkaisussa Appleyardia tyylillisesti Red Norvoon. Appleyard pääsi Kanadan ritarikuntaan vuonna 1992.
Zhang Zuolin
Elämä
Zhangin joukkoja Mantšuriassa komensi hänen kuoltuaan hänen poikansa Zhang Xueliang aina siihen asti, kunnes Japani lopulta miehitti alueen syyskuussa 1931.
Aleksandr Filjuškin
pienoiskuva|Aleksandr Filjuškin
Aleksandr Iljitš Filjuškin (, s. 1970 Voronež, Neuvostoliitto) on venäläinen historioitsija. Hän on kirjoittanut viisi venäjäksi julkaistua teosta, joista kansainvälisesti tunnetuin on englanniksi käännetty Iivana IV Julman aikaa sotahistorialliselta kannalta käsittelevä Ivan the Terrible: A Military History (2008). Teoksen kirjoittamista ja sitä varten tehtyä tutkimustyötä varten Filjuškin sai tukea muun muassa Yhdysvalloista ja Puolasta. Hän on myös kirjoittanut useita historiallisia artikkeleita.
Filjuškin opiskeli historiaa Voronežin valtionyliopistossa, josta hän valmistui 1992. Hän on toiminut apulaisprofessorina sekä slaavilaisten kansojen ja Balkanin historian laitoksen dekaanina Pietarin yliopistossa.
Raimo Hukka
Raimo Hukka (s. 9. toukokuuta 1948 Pielisensuu) on suomalainen entinen jalkapalloilija.
Hyökkääjänä pelanneen Hukan ura alkoi 1. divisioonan Upon Pallosta 1966. Seuraavan kauden hän pelasi Lahden Pallossa 2. divisioonaa. Hukka palasi mestaruussarjaan nousseeseen Upon Palloon 1968 ja siirtyi sieltä edelleen Lahden Reippaaseen, jossa hän pelasi 1969–1977. Hän voitti Reippaassa Suomen mestaruuden 1970 ja neljä perättäistä Suomen Cupia 1972–1975. Hukka palasi kentille 2. divisioonan Lahden Palloseuran riveissä 1980 ja pelasi sen jälkeen vielä Reippaassa 1981–1984 sekä Lahden Työväen Palloilijoissa 1985–1986. Kaikkiaan Hukka pelasi 11 kauden aikana 141 pääsarjatason ottelua, joissa hän teki 36 maalia.
12mR
thumb|300px|Freedom, 12mR-luokan vene 12mR eli kahdentoista metrin luokka on tunnettu, R-mittasääntöön perustuva klassinen purjeveneluokka. Ensimmäiset klassiset 12mR-veneet rakennettiin vuonna 1907 ja viimeinen vuonna 1987. Metriluokan 12 veneet tunnetaan ehkä parhaiten niiden käytöstä America's Cupissa vuosina 1958-1987, vaikka 12mR-veneillä on myös kilpailtu olympialaisissa vuosina 1908, 1912 ja 1920. Kaikissa veneissä on sluuppiriki. Veneet itse olivat yleensä 20–23 metriä pitkiä; eivät kaksitoista metriä pitkiä.
Suomen 12mR veneet kautta aikojen
thumb|300px|"Princess Svanevit" (S-2), Suunnitellut 1930 [[Gustaf Estlander. Piirustukset viimeisteli Tore Holm Estlanderin kuoleman jälkeen]] Suomessa on yksi 12mR vene – Charles E. Nicholsonin 1937 suunnittelema Blue Marlin. Blue Marlinin osti Sloveniasta 2006 Henrik Andersin, jonka venetelakka Red Sky, Kotka on entisöinnyt Blue Marlinia viiden vuoden ajan. Blue Marlinin vesillelasku tapahtui juhannuksena 2014. Veneen alkuperäinen tilaaja oli Charles E. A. Hartridge joka antoi veneen nimeksi "Hurricane".
Suomen ensimmäinen kaksitoistametrinen oli Heatherbell joka rakennettiin Thomas Glen-Coatsin piirustuksin vuonna 1907. Skotlannista kauppaneuvos, NJKn kommodori Ernst Krogius toi veneen Suomeen vuonna 1909. Vuonna 1912 Krogius miehistöineen voitti veneellään olympiapronssia. Heatherbell oli 1950-luvulla ranskalaisomistuksessa Välimerellä. Vene katosi Lloydsin rekisteristä vuonna 1964. Suomessa, tai suomalaisomistuksessa on runsaan sadan vuoden aikana ollut kahdeksan 12mR venettä.
Chanteraine
Chanterainen väkiluku on pienentynyt 21 asukkaalla vuodesta 2007, jolloin kunnassa asui 206 asukasta. Vuonna 2012 kunnan väkiluku oli 198, eli siellä asui 13 asukasta enemmän kuin vuoden 2017 väestönlaskennassa.
Benjamin Kleibrink
Benjamin Philip Kleibrink (30. heinäkuuta 1985 Düsseldorf) on saksalainen florettimiekkailija ja lajin olympiakultamitalisti vuoden 2008 olympialaisista. Lontoon olympialaisissa 2012 hän saavutti pronssia floretin joukkuekilpailussa. Kleibrink on 174 cm pitkä ja edustaa OFC Bonn -seuraa.
Intianrastas
Intianrastas (Turdus unicolor) on Himalajan seuduilla elävä rastas.
Koko ja ulkonäkö
Intianrastas on 21 cm pitkä, sen siipien kärkiväli on 33–38 cm ja se painaa 57–72 g. Juhlapukuinen koiras on lähes yksivärisen siniharmaa, vatsasta hieman vaaleampi, ja sen nokka on keltainen. Naaras ja nuori lintu ovat ruskeita, kurkusta hienokseltaan täplikkäitä. Kainalot ovat punaruskeat.
Esiintyminen
Intianrastas asuu Himalajalla Pakistanin Chitralista Nepalin itäosiin ja mahdollisesti Sikkimissä. Se on muuttolintu, joka talvehtii etelämpänä Intiassa ja Bangladeshissa. Sen elinympäristön laajuus on 50 000–100 000 neliökilometriä. Se on tavattu Saksan Helgolandin lintuasemalla 1932.
Elinympäristö
Lajin lisääntymisajan elinympäristöä ovat vuoriston alarinteiden lehtimetsät, pajukot, puutarhat ja hedelmätarhat aina 2,7 kilometrin korkeudelle saakka.
Lisääntyminen
Pesä on matalalla puussa tai pensaassa.
Ravinto
Laji on kaikkiruokainen ja syö hyönteisiä, matoja ja muita pieniä selkärangattomia sekä marjoja.
Kakkosen kausi 2004
Kakkonen on Suomen jalkapallon kolmanneksi korkein sarjataso. Kaudella 2004 sarja pelattiin neljässä lohkossa kaksinkertaisena sarjana. Lohkojen kaksi parasta pelasivat nousukarsinnat, jonka ensimmäisessä vaiheessa lohkovoittajat pelasivat toisen lohkon toiseksi sijoittuneita vastaan, toisessa vaiheessa näiden otteluparien voittajat suorasta noususta Ykköseen ja kolmannessa vaiheessa hävinneet osapuolet Ykkösen sijoille 11–12 sijoittuneita joukkueita vastaan.
Lohkoista putosivat sijalle 11 tai sitä huonommin sijoittuneet joukkueet suoraan Kolmoseen ja sijalle 10 sijoittuneet joukkueet karsivat sarjapaikasta Kolmosen joukkueiden kanssa. Poikkeuksena oli 13 joukkueen etelälohko, josta putosivat sijoille 12–13 sijoittuneet suoraan ja sijoille 10–11 sijoittuneet karsivat paikasta.
Ykkösen nousukarsinnat
1. vaihe
PK-35 selvisi jatkoon yhteismaalein 2–0
Atlantis selvisi jatkoon rangaistuspotkukilpailulla
KPV selvisi jatkoon yhteismaalein 3–1
OLS selvisi jatkoon vierasmaalisäännöllä
2. vaihe
PK-35 nousi Ykköseen yhteismaalein 8–1
3. vaihe
VG-62 säilytti Ykkösen paikkansa yhteismaalein 4–1
Kakkosen nousukarsinnat
TKT säilytti Kakkosen paikkansa yhteismaalein 6–4
Tervarit säilytti Kakkosen paikkansa yhteismaalein 7–4
KajHa säilytti Kakkosen paikkansa yhteismaalein 9–2
Ponnistus nousi Kakkoseen vierasmaalisäännöllä
KäPa säilytti Kakkosen paikkansa yhteismaalein 8–2
Parhaat maalintekijät
Etelälohko
Itälohko
Länsilohko
Pohjoislohko
Antero Hyttinen
Antero Hyttinen (s. 18. lokakuuta 1943) on entinen suomalainen jalkapalloilija.
Keskikentällä ja puolustajana pelannut Hyttinen edusti koko uransa ajan Mikkelin Palloilijoita vuosina 1961–1975. MP pelasi 1. divisioonassa 1965 asti ja sen jälkeen se pysyi mestaruussarjassa Hyttisen uran ajan. Hän voitti seurassa Suomen Cupin 1971. Mestaruussarjassa Hyttinen paras saavutus oli SM-hopea 1970 ja 1972. Kaikkiaan Hyttinen pelasi kymmenen kauden aikana 202 pääsarjatason ottelua, joissa hän teki 29 maalia.
Maajoukkueessa Hyttinen pelasi yhden maaottelun vuonna 1966.
Korisliiga-kauden 2015–2016 kokoonpanot
Bisons Loimaa
Bisons luopui talousvaikeuksien vuoksi helmikuussa 2016 valtaosasta avainpelaajiaan, joista osa siirtyi muihin Korisliigan joukkueisiin (Mikko Koivisto Karhuun ja Ilari Seppälä Kouvoihin), ja hankki tilalle halvempia pelaajia.
undefined undefined undefined undefined undefined undefined undefined undefined undefined undefined undefined undefined undefined undefined undefined undefined undefined undefined undefined undefined undefined undefined undefined undefined
Helsinki Seagulls
undefined undefined undefined undefined undefined undefined undefined undefined undefined undefined undefined undefined undefined undefined undefined
Joensuun Kataja
undefined undefined undefined undefined undefined undefined undefined undefined undefined undefined undefined undefined undefined undefined undefined
Kauhajoen Karhu
undefined undefined undefined undefined undefined undefined undefined undefined undefined undefined undefined undefined undefined undefined undefined
Craig Adams
Craig Adams (4. huhtikuuta 1962 Otley, Englanti) on brittiläinen muusikko ja säveltäjä, joka on soittanut muun muassa yhtyeissä The Sisters of Mercy, The Mission ja The Cult.
Korisliiga-kauden 2015–2016 kokoonpanot
Kobrat
undefined undefined undefined undefined undefined undefined undefined undefined undefined undefined undefined
Kouvot
undefined undefined undefined undefined undefined undefined undefined undefined undefined undefined undefined undefined undefined undefined undefined undefined
KTP-Basket
undefined undefined undefined undefined undefined undefined undefined undefined undefined undefined undefined undefined undefined undefined undefined undefined undefined
BC Nokia
undefined undefined undefined undefined undefined undefined undefined undefined undefined undefined undefined undefined
Salon Vilpas
Alex Vaenerberg aloitti kauden Tampereen Pyrinnössä ja siirtyi Vilppaaseen helmikuussa 2016 loppukaudeksi vuokrasopimuksella.
Tampereen Pyrintö
Alex Vaenerberg aloitti kauden Pyrinnössä ja siirtyi helmikuussa 2016 loppukaudeksi vuokrasopimuksella Salon Vilppaaseen.
undefined undefined undefined undefined undefined undefined undefined undefined undefined undefined undefined undefined undefined undefined undefined undefined undefined
Scoonie Penn
James "Scoonie" Penn (s. 9. tammikuuta 1977 New York, New York) on aktiiviuransa lopettanut yhdysvaltalainen koripalloilija.
Keijo Hurri
Keijo Hurri (5. joulukuuta 1927 Kotka – 30. kesäkuuta 1995 Hämeenlinna) oli suomalainen jalkapalloilija.
Maalivahtina pelannut Hurri edusti urallaan Kotkan Jäntevää 1946–1948, 1951–1952 ja 1962 sekä Kuopion Palloseuraa 1950 ja 1953–1958. Hän pelasi myös Hämeenlinnan Pallokerhossa 1959–1961 ja Lahden Palloseurassa 1963. Hän voitti Kuopion Palloseurassa kaksi Suomen mestaruutta 1956 ja 1958. Kaikkiaan Hurri pelasi yhdeksän kauden aikana 147 pääsarjatason ottelua.
Maajoukkueessa Hurri pelasi viisi maaottelua vuonna 1956.
Erna Tauro
Erna Tauro (o.s. Pergament; 16. elokuuta 1916 Viipuri, Suomen suuriruhtinaskunta – 4. kesäkuuta 1993 Tukholma, Ruotsi) oli suomalainen pianisti, teatterimuusikko ja säveltäjä. Hänet tunnetaan parhaiten Tove Janssonin sanoituksiin 1960-luvulla säveltämistään lauluista, joista tunnetuin on ”Syyslaulu” (”Höstvisa”) vuodelta 1965. Hän sävelsi myös useita muumiaiheisia lauluja.